# Изјава

# Подносиоца пријаве

Верзија 6.0

28. март 2019. године

У име: /\*име и седиште привредног друштва\*/ (у даљем тексту: „**Подносилац Пријаве**") и у својству директора Подносиоца Пријаве, овим:

Потврђујем намеру Подносиоца Пријаве да се пријави за финансирање у оквиру Програма суфинансирања иновација („*MATCHING GRANTS Program“*) и предузме активности наведене у пријави (сет докумената који укључује сву неопходну документацију и податке достављене од стране Подносиоца Пријаве – у даљем тексту: „**Пријава**“). Предлог пројекта је саставни део Пријаве и састоји се од пословног плана, буџета пројекта, презентације пројекта, финансијских предвиђања и изјаве Подносиоца Пријаве (у даљем тексту: „**Предлог Пројекта“**), које обезбеђује Фонд за иновациону делатност (у даљем тексту: „**Фонд**").

# Подобност

Потврђујем да је Подносилац Пријаве прописно основан у скаду са важећим Законом о привредним друштвима Републике Србије, регистрован у Агенцији за привредне регистре (АПР) Републике Србије и да се налази у Србији.

Потврђујем да је Подносилац Пријаве (микро/мало/средње) привредно друштво из приватног сектора у складу са дефиницијом коју пружа Фонд[[1]](#footnote-1), и да задовољава критеријуме одређене од стране Фонда у Приручнику Програма суфинансирања иновација (*„MATCHING GRANTS Program Grant Manual“*).

Потврђујем да је Подносилац Пријаве обезбедио најмање тридесет процената (30%) захтеваног укупног буџета пројекта у случају када је Подносилац Пријаве микро или мало приватно привредно друштво, односно најмање четрдесет процента (40%) уколико је Подносилац Пријаве средње приватно привредно друштво, из других приватних извора, независних од Фонда.

Поред горе наведеног:

* Потврђујем да Подносилац Пријаве није финансиран кроз било који од програма Фонда за исте или сличне активности;
* Потврђујем да Подносилац Пријаве није остварио приходе веће од ЕУР 50,000,000 у било којој од претходне две године;
* Потврђујем да Подносилац Пријаве није под контролом и/или није у већинском власништву (више од 50%) матичне компаније која је остварила приходе или је део групе која је остварила приходе веће од ЕУР 50,000,000 у било којој од претходне две године;
* Потврђујем да се против Подносиоца Пријаве не води процес ликвидације, нити процес стечаја у тренутку потписивања ове изјаве;
* Потврђујем да Подносиоцу Пријаве није изречена ни трајна ни привремена забрана обављања пословне делатности;
* Потврђујем да је Подносилац Пријаве измирио све обавезе по основу примењивих пореза, доприноса и осталих такси, у складу са националним прописима;
* Потврђујем да ће Подносилац Пријаве доставити све потребне додатне документе и потврде, на захтев Фонда за иновациону делатност;
* Потврђујем да Подносилац Пријаве разуме правила и обавезе о примању државне помоћи, као што је представљено у Правилнику Фонда о правилима за доделу државне помоћи и одговарајућем закону који уређује државну помоћ;
* Потврђујем да Подносилац Пријаве не пријављује по трећи пут Пријаву која је суштински иста као друге две претходно поднете Пријаве (тј. заснована на суштински истој или сличној иновативној технологији, производу или услузи и пословном плану);
* Потврђујем да Подносилац Пријаве не спроводи пројекат у оквиру Фондовог Програма раног развоја, Програма суфинансирања иновација или Програма сарадње науке и привреде у тренутку подношења Пријаве;
* Потврђујем да Подносилац Пријаве не спада под класификацију „Привредног субјекта у тешкоћама“, како је дефинисано у Уредби о правилима за доделу државне помоћи, члан 2, став 1, тачка 5)[[2]](#footnote-2);
* Потврђујем да Подносилац Пријаве није примио више од 600,000 ЕУР средстава грант финансирања кроз било који програм Фонда (Програм раног развоја, Програм суфинансирања иновација и Програм сарадње науке и привреде) током целокупног времена постојања Подносиоца Пријаве и свих његових бивших, садашњих и будућих повезаних лица[[3]](#footnote-3) (укључујући зависна друштва, контролисана друштва или повезана друштва која су променила своје пословно име).

# Употреба података

Потврђујем да су све чињенице и наводи у Пријави истинити и потпуни.

Сагласан сам да основни подаци о Подносиоцу Пријаве, као што су име, адреса и место, као и апстракт пројекта на енглеском и српском језику могу бити јавно доступни.

Сагласан сам да подаци у Пријави могу бити сачувани у базама података Фонда и да се могу користити у сврху спровођења Програма суфинасирања иновација и за потребе статистичких анализа (без техничких детаља о технологији).

Сагласан сам да у случају одобравања финансирања, подаци из Пријаве могу бити коришћени за промовисање Програма суфинасирања иновација (без техничких детаља о технологији).

# Захтеви за информисањем

Потврђујем да ћу Фонду доставити све додатне информације и документацију, потребну за процесе процене, надзора и вршења увида, по захтеву Фонда.

Потврђујем да ћу благовремено извештавати Фонд о било којој промени која се догоди, релевантној за процесе анализе и процене Пријаве или надзор пројекта, чим промена настане, као и да ћу, у случају да таква информација није достављена у потпуности и благовремено, бити одговоран за било какву штету или трошкове који из тога могу произићи.

Потврђујем и гарантујем да ће се Подносилац Пријаве придржавати адекватних мера политике и процедура како би омогућио Фонду да врши надзор и процени напредак пројекта и остваривање његових циљева.

Потврђујем да ћу обавестити Фонд пре било каквe (директнe или индиректнe) промене контроле над Подносиоцем Пријаве, статусне промене Подносиоца Пријаве у складу са важећим Законом о привредним друштвима Републике Србије и пре било које активности која доводи до промене контроле над Привредним друштвом, укључујући обавештење пре потписивања било ког уговора чији би се исход могао сматрати променом контроле.

Потврђујем да сам упознат са било којим и свим документима у оквиру Програма суфинасирања иновација и у потпуности и неопозиво сам сагласан да било који и сви документи у оквиру Програма суфинасирања иновација имају обавезујући карактер за Подносиоца Пријаве и да ће се ови документи примењивати заједно са Уговором о финансирању у оквиру Програма суфинансирања иновација.

Потврђујем да ће Подносилац Пријаве дозволити Фонду и /или институцијама, особама или ревизорима наведеним од стране Фонда да изврше увид и изврше ревизију рачуна и записа и других докумената везаних за Пријаву.

# Независна Експертска комисија

Потврђујем, у име Подносиоца Пријаве, да у потпуности разумем и прихватам да независна Експертска комисија доноси крајњу одлуку о одобрењу финансирања у Програму суфинансирања иновација и да ће Подносилац Пријаве прихватити резултат процеса евалуације и одлуку коју је донела независна Експертска комисија. Осим тога, потврђујем да Фонд неће и не може бити одговоран за било који исход процеса одлучивања или садржај одлуке.

# Финансирање

Истичем да сам, у име Подносиоца Пријаве, прочитао, разумео и да сам вољан да прихватим услове Програма суфинансирања иновација и Уговора о финансирању којим се потврђује пријем одобрења финансирања. Било које измене Уговора о финансирању спадају у дискреционо право Фонда и пријем сваког одобрења финансирања биће условљен извршењем Уговора о финансирању.

У случају да је финансирање одобрено, потврђујем да ће Подносилац Пријаве потписати Уговор о финансирању као што је предвиђено у Програму суфинасирања иновација.

У случају да је финасирање одобрено, потврђујем да ће Подносилац Пријаве спроводити пројекат у складу са условима Програма суфинасирања иновација и Уговором о финансирању ваљано, као и ефикасно и у складу са добрим техничким, економским, финансијским, управљачким, еколошким и социјалним стандардима и праксама, прихватљивим за Фонд.

Сагласан сам и потврђујем да ће Подносилац Пријаве суфинансирати пројекат из других, приватних извора, који су независни од Фонда, као што је наведено у Пријави и да ће Подносилац Пријаве благовремено обезбедити средства неопходна за имплементацију пројекта.

У случају да је финасирање одобрено, потврђујем да ће Подносилац Пријаве користити финансијска средства у складу са буџетом пројекта одбреним од стране Фонда и да ће одржавати систем финансијског управљања и припремати финансијске извештаје у складу са рачуноводственим стандардима који се доследно примењују, и на начин који адекватно одражава операције, ресурсе и трошкове везане за пројекат[[4]](#footnote-4).

У случају да је финансирање одобрено, потврђујем да је, на захтев Фонда, Подносилац Пријаве обавезан да обезбеди да независни ревизори прихватљиви за Фонд изврше ревизију финансијских извештаја, у складу са стандардима ревизије који се доследно примењују, и благовремено достави тако ревидиране извештаје Фонду.

Сагласан сам да уплата средстава од стране Фонда за последњи квартал пројекта може бити умањена за износ у вредности до 10% укупног износа Фондовог финансирања израчунатог на основу одобреног буџета пројекта за другу годину пројекта (или за прву годину пројекта, где је примењиво), све док се не заврши надзор пројекта на начин који је дефинисан Приручником Програма суфинансирања иновација.

# Интелектуална својина

Потврђујем да Подносилац Пријаве има сва права интелектуалне својине (која могу да укључују патенте, жигове, робне ознаке, брендове, ауторска права, услужне жигове, *„know-how“*, резултате истраживања и развоја,итд.) – у даљем тексту: „ИС”, и сва „*know-how*“ права у односу на технологију која се развија и на финални производ/услугу, као и да треће лице нема, нити може истаћи икакав захтев у погледу ових права ИС. Потврђујем да ИС која је предмет Пријаве не нарушава права ИС било којег трећег лица.

Такође, сагласан сам да било која нова ИС и *„know-how“* који могу настати током имплементације пројекта припадају Подносиоцу Пријаве и да ће Подносилац Пријаве осигурати ова права ИС у свим споразумима склопљеним са трећим лицима.

# Набавке

Потврђујем да ће Подносилац Пријаве спроводити набавке добара и услуга које су дефинисане у Пријави тако што ће поштовати захтеве везане за набавке који су дефинисани у Приручнику Програма суфинансирања иновација, што ће обезбедити да се средства користе искључиво за куповину оних добара и услуга неопходних за реализацију пројекта.

# Животна средина

Потврђујем да сам, у име Подносиоца Пријаве, прочитао, разумео и да је Подносилац Пријаве вољан да се придржава прописа из Оквирног програма за управљање заштитом животне средине и социјалним питањима који дефинише процедуре за управљање заштитом животне средине и социјалним питањима којих је потребно придржавати се током спровођења пројеката, а које су у складу са законском регулативом у Србији. Подносилац Пријаве ће обезбедити све информације и дозволе које се траже у Пријави, укључујући и План управљања животном средином, уколико буде захтевано. Подносилац Пријаве се слаже да ће се придржавати свих закона и прописа о заштити животне средине Републике Србије. Подносилац Пријаве ће надокнадити штету и заштити Фонд у случају да Фонд претрпи било какав губитак због повреде прописа о заштити животне средине.

Потврђујем да ће Подносилац Пријаве благовремено предузети све мере како би омогућио Фонду да врши надзор примене одредби Оквирног програма заштите животне средине.

# Преварне радње и корупција

Потврђујем да се Подносилац Пријаве слаже да ће поступати у складу са највишим етичким стандардима у поступку спровођења Уговора о финансирању и имплементације пројекта. За те потребе:

1. „корупција“ значи нуђење, давање, примање, или подмићивање, директно или индиректно, било којом вредном ствари чиме се утиче на активности друге стране;
2. „преварна радња“ значи поступак изостављања, укључујући нетачне тврдње, које свесно или непромишљено доводе у заблуду, или представљају покушаје довођења у заблуду, које се чине како би једна страна стекла финансијску или неку другу корист или избегла обавезу;
3. „довођење у заблуду“ је споразум две или више страна с намером да се постигне недозвољена сврха, укључујући недозвољено утицање на поступке друге стране;

 (iv) „противправне претње“ обухватају нарушавање или наношење штете, или претња нарушавањем или наношењем штете, директно или индиректно, особама или њиховој имовини како би се извршио утицај на њихово учествовање у поступку набавке, или утицало на извршење уговора;

 (v) „поступци опструкције“ обухватају:

(а) намерно уништавање, фалсификовање, мењање, или скривање доказног материјала у истражном поступку или изношење лажних тврдњи истражитељима како би се извршио финансијски утицај на истрагу о наводима о коруптивном и преварном поступању, довођењу у заблуду или противправним претњама; и/или претње, узнемиравање или застрашивање било које стране како би се спречило обелодањивање његових сазнања о питањима која су релевантна за истрагу или спровођење истраге, или

(б) поступци који имају за циљ да материјално онемогуће спровођење инспекције или ревизије од стране Фонда.

# Поверљивост

У име Подносиоца Пријаве, овим потврђујем и сагласан сам са Фондовим Правилником о забрани конфликта интереса и тајности поверљивих података.

Подносилац Пријаве се у потпуности слажеда ништа од горе наведеног неће умањити право Фонда да објави чињенице о подршци пројекту од стране Фонда и донатора Фонда (где и кад је то примењиво), именује Подносиоца Пријаве као Подносиоца Пријаве у пројекту и јавно објави апстракт Пријаве, на енглеском и српском језику.

# Државна помоћ

Изјава Подносиоца пријаве **(заокружити број и попунити табелу)** да ли је и по ком основу већ примио државну помоћ за исте оправдане трошкове (за иста добра и услуге у оквиру истих активности):

1. **Није додељена државна помоћ за исте оправдане трошкове**
2. **Додељена је државна помоћ за исте оправдане трошкове**

|  |  |  |
| --- | --- | --- |
| Износ додељене државне помоћи | Давалац државне помоћи | Датум добијања државне помоћи |
|  |  |  |
|  |  |  |
|  |  |  |
|  |  |  |

Датум:

Штампано име, потпис и печат овлашћеног представника:

 \_\_\_\_\_\_\_\_\_\_\_\_\_\_\_\_\_\_\_\_\_\_\_

1. [У](file:///%5C%5CWIN08-DC01%5CShares%5CIPA%202014%5CProgrami%20dokumentacija%5CMATCHING%20GRANTS%20Documents%206.0%20IPA%202014%5CClean%5C%D0%A3) складу са важећим Законом о рачуноводству Републике Србије, искључујући новооснована правна лица онако како су дефинисана у складу са овим законом. [↑](#footnote-ref-1)
2. Уредба о правилима за доделу државне помоћи <http://www.mfin.gov.rs/UserFiles/File/drzavna%20pomoc/Uredba%20o%20pravilima%20za%20dodelu%20drzavne%20pomoci%281%29.pdf> [↑](#footnote-ref-2)
3. Повезаност се утврђује на основу критеријума наведених у важећем Закону о привредним друштвима Републике Србије. [↑](#footnote-ref-3)
4. Међународни стандарди ревизије, који се објављују годишње од стране Међународне Федерације рачуновођа, а који су широко прихваћени у рачуноводственој струци, пример су ревизорских стандарда који су прихватљиви. [↑](#footnote-ref-4)